
Z A P I S N I K
9. sjednice Vijeća Mjesnog odbora „Šestinski dol-Vrhovec“
23.02.2025.

 u prostoru MS „Šestinski dol-Vrhovec“, Ilica 181
s početkom 18:00 sati

NAZOČNI ČLANOVI VIJEĆA:
Diana Bekavac, Antonija Šimunović, Ivona Molan, Hrvoje Vajdić, Denis Šeparović, Rikard Čretnik i  Ian Vragović.
 
NENAZOČNI ČLANOVI VIJEĆA:
 
Predsjednica daje na glasovanje zapisnik sa 8. sjednice. 
Vijeće jednoglasno prihvaća zapisnik.  
Predsjednica daje na glasovanje dnevni red 9. sjednice

Vijeće jednoglasno utvrđuje    

[bookmark: _Hlk95170795]                                 DNEVNI RED

1. Zaključak o prijedlog za promjenu regulacije u ulici Čičkovina 24 A (V.Ž.)                            
 – donošenje zaključka
2. Zaključak o zahtjevu za redovno korištenje prostora mjesne samouprave                                                                                   - Pikado klub 501 – ponedjeljak od 08:00-10:00 i utorak  od 18:00-20:00  sati                                             – donošenje zaključka
3. Izvješće o radu VMO „Šestinski dol – Vrhovec“ za 2025.
4. Zaključak o zahtjevu za sprečavanje nepropisnog parkiranja u ul. grada Gualda Tadina 14, (S.B.)  - donošenje zaključka 
5. Zaključak o prijedlogu za vraćanje uspornika u Ul. grada Gualda Tadina 18, uređenje zebre i saniranje raskrižja (H.D.) – donošenje zaključka
6. Zaključak o prijedlogu za postavu stupića i jednosmjernu regulaciju prometa Ul. Antunovac (K.K.) – donošenje zaključka
7. Pitanja, prijedlozi i obavijesti
· Odluka o zatvaranju ul. Vrhovec na dijelu I. Vidovčica do ul. Šestinski vrh radi hitne sanacija klizišta
· Rješenje o postavi fiksnih zaštitnih stupića u Vinogradskoj 29 ( 4 kom na vađenje ) i ispred KBC Sestre milosrdnice; Vrtlarskoj cesti nasuprot kbr. 11A/13 na dijelu nogostupa od ulaza u parking KBC Sestre milosrdnice do pješačkog prijelaza ( 2 kom na vađenje ), na nogostupu u Ulici Antunovac u zoni kbr. 1

Ad 1.  Zaključak o prijedlog za promjenu regulacije u ulici Čičkovina 24 A 
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:

Z A K L J U Č A K
                        o prijedlogu za promjenu regulacije prometa u ulici Čičkovina 

1. Vijeće je raspravljalo na zahtjev predstavnika stanara zgrade u ulici Čičkovina 24a, o putu koji povezuje ulicu Prevoj i ulicu Čičkovina. U posljednjih pet godina promet se tim putem povećao se višestruko i do deset puta, uslijed čega više ne udovoljava sigurnosnim i tehničkim uvjetima za prometovanje vozila u oba smjera i ugrožava sigurnost pješaka, osobito djece.


Sve su češće situacije nepropisne i prebrze vožnje, pa se značajno povećava rizik od prometne nesreće s teškim posljedicama. Dodatni problem predstavlja održavanje predmetnog puta, koji nije asfaltiran niti saniran posljednjih 16 godina, a uslijed povećanog i neprimjerenog prometa došlo je do vidljivih oštećenja kolnika. 
Uz navedeni put nalaze se i privatna parkirna mjesta u vlasništvu stanara zgrade u ulici Čičkovini 24a, na kojima su također uočljiva oštećenja. Stanari traže novu regulaciju prometa kojim bi se zaštitila djeca i drugi pješaci te da se ulica uvrsti u plan redovitog održavanja, uključujući asfaltiranje. Predlažu hitno reguliranje prometa u jednom smjeru.

2. Vijeće  je razmotrilo zahtjev stanara i traži da se prometnica uvrstiti u popis nerazvrstanih cesta kako bi se mogla napraviti regulacija prometa.

3. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.   


Ad 2. Zaključak o zahtjevu za redovno korištenje prostora mjesne samouprave         
 Vijećnici su raspravljali o zahtjevu za redovno korištenje prostora mjesne samouprave
        - Udruge Pikado klub 501 – ponedjeljak od 08:00-10:00 i utorak  od 18:00-20:00  sati                                                       Vijeće jednoglasno donosi:
                                                            Z A K L J U Č A K
 o redovnom korištenju prostorija Mjesnog odbora „Šestinski dol-Vrhovec”

1. Udruzi  Pikado klub 501 odobrava se redovno korištenje prostora u objektu koji koristi Mjesni odbor „Šestinski dol-Vrhovec“, Ilica 181, svaki. ponedjeljak  u mjesecu u vremenu od 08:00 – 10:00 sati i svaki utorak od 19:00 – 21:00 sat.
2. Prostor iz točke 1. ovog zaključka, koristiti će Pikado klub 501 bez naknade. 
3. Udruga Pikado klub 501 obvezuje se postupati s pažnjom dobrog  gospodara u korištenju prostora.
4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, komunalne poslove, civilnu zaštitu i sigurnost, izdati će odobrenje o korištenju, a u skladu sa ovim zaključkom.


Ad 3. Izvješće o radu VMO „Šestinski dol – Vrhovec“ za 2025.
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:

Izvješće o radu Vijeća Mjesnog odbora „Šestinski dol Vrhovec“
za 2025. godinu

1. UVODNE NAPOMENE
Vijeće Mjesnog odbora „Šestinski dol - Vrhovec“ svoj je rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora „Šestinski dol - Vrhovec“ i Pravila Mjesnog odbora „Šestinski dol - Vrhovec“. Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanjem u donošenju odluka Vijeća Gradske četvrti Črnomerec te se vodilo računa o ispunjenju potreba građana obzirom na prioritete.




2. O RADU VIJEĆA
U svibnju 2025. godine održani su izbori za Vijeće Mjesnog odbora „Šestinski dol - Vrhovec“. Dana 10. srpnja 2025. godine konstituiran je peti saziv Vijeća Mjesnog odbora „Bartol Kašić“ i broji 7 članova vijeća slijedećim izbornim rezultatima na temelju kandidacijskih lista:

U skladu sa Statutom Grada Zagreba, Pravilima Vijeća Mjesnog odbora „Šestinski dol - Vrhovec“ i drugim zakonskim propisima, koji reguliraju rad vijeća, 5. saziv Vijeća Mjesnog odbora „Šestinski dol - Vrhovec“  konstituiran je 10. srpnja 2025. godine  

1. MOŽEMO! - POLITIČKA PLATFORMA - MOŽEMO!
    SOCIJALDEMOKRATSKA PARTIJA HRVATSKE - SDP
    DIANA BEKAVAC  - nositelj kandidacijske liste
    dobila je 4 mjesta te su s te kandidacijske liste izabrani:

1. DIANA BEKAVAC
2. ANTONIJA ŠIMUNOVIĆ
3. IVONA MOLAN
4. RIKARD ČRETNIK 

2. HRVATSKA DEMOKRATSKA ZAJEDNICA - HDZ
    DOMOVINSKI POKRET - DP
    HRVATSKA STRANKA UMIROVLJENIKA - HSU
    HRVATSKA SELJAČKA STRANKA - HSS
    MARIJA VRHOVSKI - nositelj kandidacijske liste
    dobila je 2 mjesta te su s te kandidacijske liste izabrani:

1. IAN VRAGOVIĆ
2. DENIS ŠEPAROVIĆ

3. BERNARDIĆ DAVOR - NEZAVISNA LISTA SERVUS ZAGREB - SERVUS ZAGREB
    DINA DOGAN - NEZAVISNA LISTA - DINA DOGAN - NL
    FOKUS
    HRVATSKA NARODNA STRANKA - LIBERALNI DEMOKRATI - HNS
    HRVATSKA SOCIJALNO - LIBERALNA STRANKA - HSLS
    SOCIJALDEMOKRATI
    HRVOJE VAJDIĆ - nositelj kandidacijske liste
    dobila je 1 mjesto te je s te kandidacijske liste izabran:

1. HRVOJE VAJDIĆ

Marija Vrhovski, kandidacijska lista: Hrvatska demokratska zajednica (HDZ) – Domovinski pokret (DP) - Hrvatska stranka umirovljenika (HSU) –Hrvatska seljačka stranka (HSS) stavila je 5.6.2025. mandat u mirovanje. Kao njena zamjena, verificiran je mantat  Denisu Šeparoviću.


Koristeći podatke iz zapisnika sa sjednica Vijeća Mjesnog odbora „Šestinski dol - Vrhovec“ iskazujemo zbirne brojčane pokazatelje o osnovnim oblicima rada Vijeća Mjesnog odbora „Šestinski dol - Vrhovec“ 

3. 	SJEDNICE VIJEĆA

3.1.	Održano sjednica Vijeća
	U 2025. godini ukupno je održano 7 sjednica Vijeća Mjesnog odbora „Šestinski dol – 
            Vrhovec“.

3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora „Šestinski dol - Vrhovec“ u 2025. godini je 42, odnosno prosječno 6 točaka dnevnog reda po sjednici Vijeća.

3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora „Šestinski dol - Vrhovec“ u 2025. godini je 7 sati i 50 minuta, odnosno prosječno trajanje svake sjednice je 1 sat.

3.4.	Prisutnost članova Vijeća sjednicama
Prisutnost članova Vijeća Mjesnog odbora „Šestinski dol - Vrhovec“ sjednicama Vijeća u 2025. godini je u prosjeku 6 od 7 članova Vijeća.

3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2025. godini.
	Bilo je ukupno 7 dopunskih točaka dnevnog reda u 2025. godini.

3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda. 	Ukupni broj akata donesenih na sjednicama Vijeća Mjesnog odbora „Šestinski dol - Vrhovec“ u 2025. godini je 31

3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Prosječni broj članova Vijeća Mjesnog odbora „Šestinski dol - Vrhovec“ koji su sudjelovali u raspravi po pojedinoj točci dnevnog reda u 2025. godini je 7.
	Točaka dnevnog reda koje su usvojene jednoglasno na sjednicama Vijeća Mjesnog odbora „Šestinski dol - Vrhovec“ u 2025. godini je ukupno 35.

3.8.      Redovitost pozivanja na sjednice Vijeća
	Na sjednice Vijeća Mjesnog odbora „Šestinski dol - Vrhovec“ pozivaju se predstavnici Vijeća Gradske četvrti Črnomerec kada je njihovo prisustvovanje neophodno.

3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora „Šestinski dol - Vrhovec“ u 2025. sudjelovali su građani.
	
3.1.1.  Radna tijela Vijeća
	Vijeće Mjesnog odbora „Šestinski dol - Vrhovec“ osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora „Šestinski dol - Vrhovec“ su: Mandatno povjerenstvo.

3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora „Šestinski dol - Vrhovec“ (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća. 
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora „Šestinski dol - Vrhovec“, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec.

3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora „Šestinski dol - Vrhovec“ (članak 22.)

3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora „Šestinski dol - Vrhovec“.



4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2026. godinu.
	
5.        ZAKLJUČNE OCJENE
	Vijeće Mjesnog odbora „Šestinski dol - Vrhovec“ svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad 4.	Zaključak o zahtjevu za sprečavanje nepropisnog parkiranja u ul. grada Gualda Tadina 14 Predsjednica informira vijećnike o predmetu rasprave i odlučivanja.
Vijeće jednoglasno donosi
        					    Z A K L J U Č A K
                                      o prijedlogu za sprečavanje nepropisnog parkiranja u 
                                                        Ul. grada Gualda Tadina 14

1. Vijeće je na zahtjev predstavnika stanara Ul. grada Gualda Tadina 14 raspravljalo o učestalom parkiranja vozila ispred kontejnera što onemogućava djelatnike Čistoće da isprazne kontejnere. 

2. Službenici Odjela prometnog redarstva, obavili su više nadzora lokacije i postupali  prema vozilima različitih kategorija (skupina) koja su bila zaustavljena ili parkirana na predmetnoj lokaciji, putem represivnih mjera i radnji. Vijeće  je razmotrilo zahtjev stanara i traži postavu znaka zabrane parkiranja.

3. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.   

Ad 5. Zaključak o prijedlogu za vraćanje uspornika u Ul. grada Gualda Tadina 18, uređenje zebre
          i saniranje raskrižja 
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi.

Sektor za promet donio je rješenje 20.09.2024. godine, u kojem se određuje obilježavanje postojećeg pješačkog prijelaza u blagom zavoju u Ulici grada Gualda Tadina, kod kbr. 18, u crvenu podlogu s postavom vertikalne signalizacije C02 (s fluorescentnim obrubom).
Istim rješenjem donesena odluka o postavi uzdignute plohe u Ulici grada Gualda Tadina, kod kbr. 18 i kbr. 26. Rješenje je upućeno Zagrebačkom holdingu - Podružnici “Zagrebačke ceste“ na izvršenje.

Vijeće predlaže pisanje požurnice.
                                                                                       

Ad 6. Zaključak o prijedlogu za postavu stupića i jednosmjernu regulaciju prometa Ul. Antunovac 
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi.
    
                Z A K L J U Č A K
                                      o prijedlogu za postavu stupića i jednosmjernu regulaciju 
                                                            prometa Ul. Antunovac

1. Vijeće je na zahtjev građanke raspravljalo o za postavi stupića i jednosmjernoj regulaciju prometa Ul. Antunovac. Zbog sve većeg broja nepropisno parkiranih vozila u ulici Antunovac, pješaci su primorani hodati kolnikom čime se dovode se u opasnost. Predstavnica stanara ulice Antunovac traži  postavu stupića da se onemogući zauzeće nogostupa. U dijelu ulice Antunovac nepregledan

 
je  zavoj koji predstavlja veliku opasnost za sudionike u prometu. Predlaže da ulica Antunovac ponovo bude jednosmjerna, ovaj put u kontra smjeru (od Ilice prema sjeveru).

2. Vijeće nije suglasno sa prijedlogom postave stupića. Mišljenja je da se treba organizirati zbor građana.

3. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.   


Ad 7. Pitanja, prijedlozi i obavijesti 
· Vijećnici su raspravljali o nepropisnom parkiranju uz ogradu od Osnovne škole Nad lipom i potrebi za pojačanom kontrolom komunalnog redara. 
· Vijećnici su raspravljali o pritužbi građana zbog nedostatka nogostupa na kraju Šestinskog dola. U procesu je pokušaj otkupa dijela čestica privatnih vlasnika da se nogostup napravi. Taj dio je izrazito opasan za sve sudionike u prometu. Vijeće je mišljenja da bi trebalo ili staviti naizmjenični semafor između kućnih brojeva Šestinski dol 149 i 152 (jedna kuća preko puta druge kuće) i obavezno na potezu do Dedića gdje god nema nogostupa. Trebalo bi bar ucrtati plavu oznaku na kolnik za prolaz pješaka, odnosno treba ići požurnica ako je već bilo nekih zaključaka ili novi zaključak da prometno redarstvo izađe na teren.
Ako nije izvedivo da se uskoro napravi nogostup, treba naći privremeno rješenje sa, bilo          naizmjeničnim semaforom (kao kod radova kad pušta prvo jednu pa drugu stranu) i obavezno ucrtati plavu usku liniju na kraju kolnika kao signalizaciju za pješake.
· [bookmark: _GoBack]Potrebno je popraviti oštećenu oglasnu ploču kod Vinogradske bolnice, kod kružnog toka, križanje Andrijevićeve i Vniogradske ulice.
  


Predsjednica zatvara sjednicu u 19:00 sati.

 					                                                                        
KLASA: 024-08/25-003/315
URBROJ: 251-13-11-4/19-25-2
Zagreb, 23. veljače 2026.




Predsjednica
              Vijeća Mjesnog odbora
              Šestinski dol - Vrhovec

          Diana Bekavac

